Účastník ZPC	
Meno, priezvisko, titul:	Ľubica Bizíková, PhDr.	
Úsek:	Úsek pre všeobecnú pedagogiku, špeciálnu pedagogiku a didaktiku	
	
Zahraničná pracovná cesta	
Miesto konania – štát, mesto:	Španielsko, Alicante	
Organizátor:	EUIPO	
Termín:	25. október 2016	
Účel:	2. pracovné stretnutie expertov na vzdelávanie k téme duševné vlastníctvo	
Rokovací jazyk:	AJ	
	
Rámcový program	
Program rokovania bol časovo (rámcovo) rozvrhnutý od 9:00 do 17.15 hod. :
09:10 – 09:30 Arrival at EUIPO: Welcome and introductory speech
09:30 – 09:45 Opening remarks: Christian Archambeau, Deputy Executive Director, EUIPO
Part I – Supporting Education in Europe
09:45 – 10:15 EU’s role in the education field – recent developments: Konstantin Scheller, The European Commission’s Directorate General for Education and Culture 
10:15 – 10:35 Creation of the IP and education network: Kari Kivinen, Director of French – Finnish High School in Helsinki and Former Secretary General of the European Schools
Discussion on the role of European networks in IP education
Part II – IP and Education Project
11: 30 – 12:00 Presentation of the project: Caroline Hetterschijt, Project manager
12:00 – 12:20 Role of the European Schools: Dónal Cregan, European School of Alicante
12:20 – 13:00 Tour de table: request for feedback regarding the project scope, approach and willingness to participate
Part III – IP in schools in Europe
14:00 – 14:25 Case study – Copyright education in Finland: Juha Rislakki, Copyright Information & Anti-Piracy Centre, Finland
14:25 – 14:50 Case study – National example of IP curricula implementation: Geatano Bugeja, Ministry for Education and Employment, Malta
14:50 – 15:15 Discussion
An exchange of experience with other Member States that introduced or intend to introduce IP in their official curricula
Part IV – Development of Resources
15:30 – 15:55 IP4Kids: Caroline Storan, WIPO
15:55 – 16:15 Cracking Ideas: Sarah Challenger, UKIPO
16:15 – 16:30 Facts and evidence for decision makers: Justyna Petsch, Observatory, EUIPO
16:30 – 17:00 Discussion on the best way of mapping and developing resources for IP in education
17:00 – 17:15 Wrap-up and conclusions	
Stručný priebeh	
Pracovné stretnutie inicioval EUIPO (Európsky úrad pre duševne vlastníctvo) ako druhé stretnutie expertov na túto tému a s dôrazom na oblasť vzdelávania.
V úvode pracovného stretnutia boli naznačené hlavné dôvody pre podporu (a zavedenie) témy duševného vlastníctva do (školského) vzdelávania. Patria k nim okrem iného ekonomické dôvody – ide o podporu inovácii, patentov a ďalších súčastí oblasti duševného vlastníctva. Zároveň ide aj o prevenciu (boj) nelegálneho využívania výtvorov duševného vlastníctva – copyright (hudby, filmov...). Hlavným cieľom podpory duševného vlastníctva v EU je konkurencieschopnosť Európy v porovnaní s iným krajinám (napr. v Ázii). Cieľom je zapojiť do tohto procesu mladých ľudí, zvýšiť ich záujem o túto oblasť, nasmerovať ich súčasné a budúce aktivity na inovácie. 
Vzhľadom na to, že vzdelávacia politika je v kompetencii členských štátov a keďže je potrebný spoločný a systematickejší prístup v tejto oblasti EUIPO pripravil a predstavil  projekt zameraný  na riešenie tejto problematiky,  ku ktorému sa zástupcovia jednotlivých  členských krajín mali vyjadriť svoje pripomienky a návrhy a prípadne aj predbežný záujem na participácii (riešení) predstaveného projektu. V tomto ohľade hlavným cieľom pracovného stretnutia bolo hľadať spôsoby, ako podporiť tému duševného vlastníctva vo vzdelávaní v 28 členských štátoch s dôrazom na čo najúčinnejšie stratégie a metódy reálneho zavedenia do praxe a tiež získanie networku v jednotlivých krajinách.
V prvej časti prostredníctvom teleprenosu predstavili reprezentanti Generálneho riaditeľstva EK pre vzdelávanie a kultúru inovovaný (resp. revidovaný) koncept EU v oblasti vzdelávania  „Rámec kľúčových kompetencií“ zameraný na orientáciu mladých ľudí tak, aby sa stali aktívnymi občanmi v ich budúcej spoločnosti.  Konkrétne aktivity (konzultácie, komunikovanie, konferencia) a odporúčania do praxe (vzdelávania v EU) sa plánujú na rok 2017. V tomto kontexte sa viedla diskusia o možnosti sprostredkovania problematiky duševného vlastníctva v rámci uvedeného konceptu, ktorá sa ukázala ako reálna. 
V následnej prezentácii popísal Kari Kivinen, expert na vzdelávanie z Fínska aktuálnu situáciu v oblasti  problematiky duševného vlastníctva (ďalej „DV“). Uviedol definíciu pojmu (podľa WIPO): „výtvory mysle - vynálezy, literárne a umelecké diela a symboly, názvy a obrázky používané v obchodnom styku“, principiálne by sa dalo DV rozdeliť do troch kategórií:
1. Priemyselné vlastníctvo (vynálezy, patenty, ochranné známky, vzory).
2. Umelecké diela chránené autorským právom. 
3. Obchodné stratégie (obchodné tajomstvo, know-how).
Aktuálne konkrétne informácie sa nachádzajú v  štúdii pod názvom Duševné vlastníctvo a vzdelávanie v Európe (Intellectual Property in Education in Europe), z ktorej vyplynulo, že téma DV je integrovaná do obsahu vyučovacích premetov v európskych krajinách – prierezovo, na rôznej úrovni a s rôznym pomerom v jednotlivých kategóriách DV, avšak vo všetkých (33) európskych krajinách. V štúdii sú uvedené aj niektoré príklady dobrej praxe v tejto oblasti. Štúdia by sa mohla poslúžiť ako východisko pre systematickejšie a hlavne komplexnejšie zavedenie predmetnej témy do vzdelávania.
V diskusii po I. časti stretnutia zazneli pripomienky, návrhy, podnety účastníkov – na čo by bolo potrebné  sa v prvej etape zamerať, napr. realizovať kampane na získanie povedomia o tejto téme  u pedagogickej, ale širšej verejnosti, zabezpečiť pochopenie prečo je dôležitá téma DV u najvyšších predstaviteľov (napr. ministerstiev školstva), vytvoriť sieť modelových škôl a ďalšie.
Druhá časť stretnutia bola venovaná prezentácii (1. návrhu - first draft) projektu cieleného na implementáciu problematiky DV do vzdelávania v EU krajinách (naplánovaného od roku 2016 do roku 2020). Okrem rámca projektu boli zároveň formulované podnety na diskusiu napr. riziká, slabé a silné stránky, časové rozloženie, možnosti prístupov, ap.
Organizátorov (EUIPO) v tomto smere zaujímal aj predbežný záujem reprezentantov jednotlivých členských krajín o zapojenie sa do realizácie projektu (t.j. aktívnu participáciu na výstupoch projektu). V tomto ohľade  zástupcovia viacerých krajín vyjadrili podmienky, za ktorých by participovali, väčšina však v tejto etape úplne nepotvrdila svoju aktívnu participáciu, no nikto ju nevylúčil.
V tretej časti boli prezentované príklady dobrej praxe alebo prípadové štúdie pri uplatňovaní tém DV v školách v niektorých krajinách. Skúsenosti s projektom „Copyright education“ prezentoval predstaviteľ MVO (Copyright Information and Anti-Piracy Centre) z Fínska. Projekt je zameraný na vzdelávanie o autorských právach, je na 70% financovaný ministerstvom kultúry a vzdelávania a pre školy je úplne bezplatný. Prispieva  k zvyšovaniu mediálnej gramotnosti u žiakov. Realizuje sa rôznymi formami – bezprostredné návštevy škôl, ponuka praktických materiálov pre učiteľov a žiakov, webová stránka, kampane (napr. Copyright day). Realizuje sa už od roku 2011. 

Štvrtý panel bol venovaný overeným zdrojom, ktoré ponúkajú podporu a praktické materiály pre problematiku duševného vlastníctva v niektorých krajinách. Jedným z nich je IPO (The UK Intellectual Property Office), ktorý je ako oficiálny orgán štátnej správy  zodpovedný za agendu DV (práva, patenty...). Prostredníctvom svojej stránky/ projektu http://crackingideas.com poskytuje okrem iného materiály pre pedagógov, ktoré sú pripravené s ohľadom na vek žiakov a študentov a tiež kurikulum. Zároveň organizuje kampane a iné príťažlivé aktivity na podporu jednotlivých súčastí DV (napr. súťaže, karaoke ...).
Reprezentantka WIPO (Svetová organizácia pre duševné vlastníctvo)  predstavila vzdelávací nástroj „IP4Kids“ na podporu témy duševného vlastníctva v rámci vzdelávania. Cieľom je: a) ponúknuť zdroje pre učiteľov, resp. vyučovanie (zaujímavé a interaktívne príbehy, hry, cvičenia... b) využiť existujúce siete učiteľov a partnerov na šírenie vzdelávania o DV pre mladých ľudí; c) zostaviť a sprístupniť prostredníctvom existujúcej viacjazyčnej 
e-learningovej platformy akadémie WIPO vzdelávacie zdroje, ktoré  členské štáty vyvinuli/overili.  	
Odporúčania a závery	
Rokovanie o agende DV, podmienkach jej systematickejšieho zavedenia do vzdelávania v členských krajinách EÚ bude pokračovať – bol avizovaný predbežný termín v 30. marec a 19. október 2017.	
Očakávaný prínos	
Hlavným prínosom účasti na pracovnom rokovaní je zapojenie sa do procesu zavádzania problematiky DV do vzdelávania spoločne s ostanými krajinami EÚ. 	
Prehľad prinesenej dokumentácie a miesto jej uloženia	
2 publikácie v AJ:  Intellectual Property and Education in Europe (OHIM, 2015), Intellectual Property and Youth (Scoreboard, 2016), obe publikácie sa nachádzajú v ŠPÚ.	
Spôsob zverejnenia výsledkov ZPC, prenos získaných informácií	
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach ministerstva.	
	
Súhlasím so zverejnením správy na internete.	
Správu vypracovala: PhDr. Ľubica Biziková	
Dátum:  8. 11. 2016	
Správu schválil: doc. PhDr. Ľudovít Hajduk, PhD.